[{"text_idx": "#000001", "text": "Yma cewch ddarllen am be all wneud meddygaeth yn ddewis gyrfa gwych"}, {"text_idx": "#000002", "text": "Os ydych yn cysidro meddygaeth fel gyrfa, yma cewch wybod mwy am beth sy\u2019n gwneud y pwnc mor unigryw. Ai meddygaeth yw\u2019r dewis iawn i chi? Darllenwch ymlaen i wybod beth yr ydych angen i fod yn feddyg da."}, {"text_idx": "#000003", "text": "Cewch yrfa heriol, gyffrous, wobryol mewn maes blaengar sydd o hyd yn datblygu\nRydych yn gymorth i gleifion ac yn gwneud gwi\u0302r wahaniaeth i\u2019w bywydau\nGellir cael swydd unrhyw adeg, ymhobman drwy\u2019r byd ac o fewn Cymru\nMae dewis enfawr o eang yn y mathau gwahanol o feddygaeth\nMae\u2019n waith pwysig gyda chyfrifoldeb, ac felly gyda ta\u0302l da"}, {"text_idx": "#000004", "text": "Mae\u2019r corff dynol yn anghygoel, ac mae dysgu am sud mae\u2019n gweithio a beth all fynd o\u2019i le yn du hwnt o ddiddorol. Beth sy\u2019n gwneud meddygaeth yn wahanol yw bod rhaid cyfuno\u2019r wybodaeth wyddonol yma gyda\u2019r sgil o ymwneud gyda pobl, sydd gyda\u2019u pryderon, blaenoriaethau, a\u2019u meddyliau eu hunain. Mae\u2019n grefft cydweithio\u2019r ddau rinwedd yma, ac un sy\u2019n rhoi boddhad anghygoel os yw\u2019n llwyddiannus."}, {"text_idx": "#000005", "text": "Pan mae problem wedi ei adnabod mae\u2019n foddhad gwell eto gwneud rhywbeth sydd yn ei ddatrys, ac wrth wneud hyny yn gwella bywyd eich claf. Cydradd bwysig yw hyrwyddo lle\u0302s, ac addysgu pobl am y rheolaeth sydd ganddynt dros eu iechyd eu hunain. Drwy wneud hyn gall ein cleifion fyw bywydau hirach, iachach, a hapusach."}, {"text_idx": "#000006", "text": "Mae meddygaeth yn faes sydd yn datblygu\u2019n barhaol. Mae\u2019r gwyddoniaeth a\u2019r dechnoleg yn newid drwy\u2019r amser, gyda datblygiadau cyffrous yn dod ar gael i feddygon yn gyson. Ceir dewis eang o is-feysydd feddygol, gyda dros 60 arbennigedd ar gael. Os ewch yn feddyg byddwch yn cyd-weithio gyda ti\u0302m o bobl o bob mathau o feysydd gwahanol."}, {"text_idx": "#000007", "text": "Bydd salwch o hyd yn ein effeithio, felly mae gradd mewn meddygaeth yn mynd i\u2019ch galluogi i cael swydd ar unrhyw adeg. Mae angen galleuon penodol i wneud y swydd, sydd ynghyd a\u2019r cyfrifoldeb yn golygu ei fod yn talu\u2019n dda. Bydd meddyg iau yn ennill rhwng \u00a323,000 a \u00a334000 yn eu blwyddyn cyntaf, a bydd hyn yn codi\u2019n sylweddol wedyn drwy eu gyrfa. Gellir cael swydd rhywle yn y byd fel meddyg, o ddinasoedd i gefn gwlad."}, {"text_idx": "#000008", "text": "Dyma\u2019r llwybr arferol o gychwyn ysgol feddygol hyd orffen hyfforddi"}, {"text_idx": "#000009", "text": "Gellir gwneud blwyddyn ychwanegol (\u2018intercalated\u2019) yng nghanol y pum mlynedd ysgol feddygol sydd ar waha\u0302n i\u2019r cwrs, sy\u2019n rhoi cyfle i chi arbennigo mewn pwnc o\u2019ch dewis a gwneud ymchwil."}, {"text_idx": "#000010", "text": "Mae\u2019r rhan fwyaf o brifysgolion yn cynnig cwrs meddygol gyda blwyddyn ychwanegol ar y cychwyn, sy\u2019n rhoi addysg mewn pynciau sy\u2019n cael eu cysidro\u2019n angenrheidiol i allu astudio meddygaeth."}, {"text_idx": "#000011", "text": "Os ydych wedi gwneud gra\u0302dd eisioes gallwch geisio i wneud cwrs arbennig o\u0302l-raddedig mewn 13 prifysgol ym Mhrydain. Yn ogystal i\u2019r anghenion arferol bydd angen eistedd yr arholiad GAMSAT."}, {"text_idx": "#000012", "text": "Pa rinweddau sydd eu hangen?"}, {"text_idx": "#000014", "text": "Ai meddygaeth yw'r dewis iawn i mi?"}, {"text_idx": "#000015", "text": "Meddygaeth yw un o\u2019r gyrfaoedd gorau sydd ar gael, ond dydi o ddim i bawb, a gwnewch yn siwr eich fod yn ei ddewis am y rhesymau cywir! Os ydych o dan bwysau i\u2019w wneud gan rieni neu unrhywun arall, cymerwch gam yn o\u0302l a chysidro os mai dyma beth ydych chi eisiau. Os ydych yn penderfynnu bwrw iddi, gre\u0302t! Os ddim, mae digon o yrfaoedd eraill difyr a boddhaol ar gael i chi."}, {"text_idx": "#000016", "text": "Mae\u2019r hyfforddi a\u2019r addysg yn ddwys, ac yn parhau ar o\u0302l graddio hyd ddiwedd eich gyrfa\nGallwch fod o dan bwysau yn eich gwaith, gweithio oriau hir a gwrth-gymdeithasol\nByddwn yn tri\u0302n pobl sa\u0302l a sy\u2019n marw, felly gall fod yn waith emosiynol iawn\nYn aml mae\u2019r hyfforddi yn gofyn i chi symud o gwmpas, weithiau am gyfnodau hir\nNid yw swyddi ym mhob arbennigedd ar gael drwy\u2019r wlad i gyd\nMae cystadleuaeth i gael lle mewn ysgol feddygol, ac yna i ddyrchafu yn eich gyrfa\nMae co\u0302st sylweddol i fynychu ysgolion feddygol"}, {"text_idx": "#000017", "text": "Does dim swydd yn berffaith, ac er yr uchod mae swydd fel meddyg ur un o\u2019r goreuon yn y byd! Mae\u2019r gwaith yn galed ond mae\u2019r boddha\u0302d werth hynny. Mae ymwneud a phobl sy\u2019n dioddef yn heriol a thri\u0302st, ond mae\u2019r teimlad o wella eu sefyllfa yn un gwych."}, {"text_idx": "#000018", "text": "Fel myfyriwr rhaid treulio amser mewn ysbytai am gyfnodau all fod yn rhai wythnosau, ac yn aml bydd hyn mewn ysbytai ymhell o\u2019r brifysgol. Wedi graddio mae cystadleuaeth am swyddi mewn rhai ysbytai, felly drwy ddewis rhai arbennigeddau efallai bydd rhaid cyfaddawdu ar lle byddwch yn ymgartrefu. Ond mae\u2019n gyfle i ddod i adnabod rhannau newydd o\u2019r wlad, gnwneud gweithgareddau unigryw i ardal, a chwrdd a phobl newydd."}, {"text_idx": "#000019", "text": "Cysidrwch y go\u0302st o fynychu prifysgol yn fuddsoddiad yn eich hun. Wedi graddio gyda meddygaeth cewch yrfa sy\u2019n talu\u2019n dda sy\u2019n galluogi i chi dalu\u2019r ddyled hyfforddi a mwynhau\u2019r buddion am weddill eich bywyd."}, {"text_idx": "#000023", "text": "Ydy\u2019r manylion sydd gennym amdanoch yn gywir?"}, {"text_idx": "#000024", "text": "Yn y Gymdeithas Feddygol rydym yn cymeryd eich preifatrwydd o ddifrif, a fe ddefnyddiwn eich gwybodaeth bersonol er mwyn gweinyddu a chysylltu gyda chwi gyda\u2019ch caniatad yn unig."}, {"text_idx": "#000025", "text": "O dro i dro hoffwn gysylltu gyda chi er mwyn rhannu gwybodaeth am ddigwyddiadau, holiaduron, ayyb. Fe wnawn hyn drwy ebost, neu ar rai adegau drwy alwad ffo\u0302n neu neges destun."}, {"text_idx": "#000026", "text": "Ni fyddwn byth yn rhannu eich gwybodaeth gyda eraill."}]